**SZAKMAI KÉRDÉSEK ÉS VÁLASZOK**

**a**

**„SZTE SZAOK Kiszely György oktatási épület ablakcseréihez kapcsolódó építészeti és épületgépészeti kiviteli tervezés, valamint hatósági engedélyezés”**

**tárgyú eljáráshoz**

Duna-Tisza Kft.-től

Építészetet érintő kérdések, észrevételek:

* A helyszínen elhangzott, hogy az 1. emeleti (elmúlt 1-2 éven belül cserélt) új nyílászárókat és a bejárati portált nem érinti a nyílászárócsere. Van-e még olyan homlokzati nyílászáró, amit nem érint a program? Szeretnénk, ha ezt az ajánlatkérő írásba foglalná!
* Válasz: a fent említettek kivételével az összes nyílászáró érintett.
* A lépcsőházi kopolitüveges homlokzati szakaszt érinti -e, illetve milyen mértékben érinti a program?
* Válasz: Igen, érintett, teljes terjedelmében. A földszinten ajtó kialakítás lehetőségének vizsgálata az udvar felé.
* A 75 napos határidő a szakhatósági ügyintézésekre ( főépítészi véleményeztetés, bejelentés) való tekintettel nagyon rövid, nem tartható.
* Válasz: A szakhatósági ügyintézés ideje nem számít bele a tervezési időbe. A megnövekedett gépész tervezési feladatok miatt a tervezési időt megnöveljük 75 naptári napról 90 naptári napra.
* A rendelkezésre álló DWG alaprajzok tartalmazzák-e az álmennyezetek, gerendák ábrázolását, belmagasságra vonatkozó információkat is stb., amik a szellőzés tervezéséhez elengedhetetlenek?
* Válasz: Mellékeljük a rendelkezésre álló terveinket DWG formátumban.

Gázellátás:

* A bejárás alkalmával megtekintett gázvezeték hálózat csövei több helyen falban, gipszkarton burkolat alatt, védőcső nélkül helyezkednek el. Korábban több helyen levágták a lecsatlakozásokat, ledugózták (menetes kötések) illetve lehegesztették.
* Jelen formájában a gázhálózat nem felel meg az érvényes előírásoknak.
* Javasolt egy a gázmérőtől induló új vezeték hálózat megtervezése/kiépítése.
* Ehhez szükséges a gázfelhasználási helyek pontos kijelölése. A bejáráson a beruházó részéről elhangzott, hogy nem csak a kiadott  műszaki dokumentációban szereplő helyeken szeretne gázcsatlakozást.

Megrendelői igény a meglévő gázmérőtől induló, új gázhálózat megtervezése (gázmérő, gázmérőhely, mérőkötés valamint a gázfogyasztói leállások megtervezésével együtt) és a gázellátási engedélyes tervdokumentáció elkészítése (bontási tervfejezettel együtt), amely tartalmazza az ablakcserék miatt szükségessé váló égési levegő utánpótlással és használt levegő elszívással kapcsolatos tervfejezeteket. Az épület gázfelhasználási helyei a kiíráshoz melléklet excel táblázatban összegyűjtésre került helyiségekre lebontva, ill. a mellékelt alaprajzokon jelölve lett.

Szellőzés:

* A bejáráson a beruházó részéről elhangzott, hogy nem csak a kiadott műszaki dokumentációban szereplő helyeken kellene elszívást/szellőzést kialakítani.

Kérjük a szellőzéssel érintett helyiségeket pontosítani, illetve helyiségenként megadni a szükséges szellőztetés típusát (CO2 elszívás, komfort szellőzés, HEPA szűrés, stb..)

A szellőzés tervezéssel érintett helyiségek (a kívánt szellőzés típusával) a kiíráshoz mellékelt excel táblázatban jelölve lettek.

Elektromos:

* RB-s Technológus nem kell a projektre?

A tervező feladata annak eldöntése, hogy milyen további szakágak bevonása szükséges.

* Automatika rendszereket milyen szintig kell kidolgozni? Automatikai rendszerek részletezettségét a megrendelő szokta meghatározni.

A helyiségbe betervezett szellőzőgép saját automatikájának feladata gondoskodni az adott helyiség szellőztetéséről a helyiség funkciója szerinti paraméterekre való légszállítás szabályozással.

* Eltérő technológiai helységek miatt érdemes lenne külön kategóriákra bontani. Pl egy irodába nem feltétlen kell olyan szint vagy színvonal, mint egy laborba.

A kiíráshoz melléklet excel táblázatban összegyűjtésre került helyiségekre lebontva a szellőzési igény. Mivel helyiségenként külön gépek lesznek, így a gépek kiválasztásával az adott helyiségre lehet illeszteni az igényeket, nem szükséges csoportokra bontani.

a TZÉG Kft-től:

* Az épületben lévő vegyifülkék ténylegesen vegyi fülkék, vagy elszívó fülkék? Ez a légszámítás miatt fontos.

Az épületben vegyifülkék találhatóak.

* A fülkék többsége recirkulációs üzemű, azaz belső keringtetésű. Ezek a későbbiekben is maradnak ilyen kialakítással?

Igen.

* A meglévő elszívással rendelkező fülkék szellőző rendszereinek felülvizsgálata, esetlegesen cseréje a tervezési feladat része?

Igen, a meglévő elszívással rendelkező fülkék, meglévő szellőző rendszereinek felülvizsgálata- valamint nem elegendő szellőzés esetén a fülkék meglévő szellőző rendszereinek újratervezése is a tervezési feladat része.

* Van egy olyan vegyi fülke, melynek saját elszívó, befúvó hálózata van jelenleg, melynek működése erősen megkérdőjelezhető a kora miatt. Ennek a hálózatnak a cseréje, korszerűsítése a tervezési feladat része?

Igen, a meglévő fülke meglévő szellőző rendszerének felülvizsgálata, nem megfelelő működése, ill. nem elegendő szellőzés esetén a fülke meglévő szellőző rendszerének újratervezése is a tervezési feladat része.

* Tervezési feladat része az esetlegesen elavult, sajátos készítésű, feladatát nem teljesen ellátni képes fülkék cseréje?

A fülkék cseréje nem tervezési feladat.

* Vannak-e olyan helyiségek, melyek a fülkéktől és a gázfogyasztó készülékektől függetlenül szellőzést igényelnek, és a tervezési feladat részét kell, hogy képezzék? Ha igen, melyek ezek a helyiségek? (Van hivatkozás az „intézeti igények” nevű fájlra, melyben a helyszínen megmutatott helyiségek szellőzési igénye nem szerepel)

Igen, a szellőzés tervezéssel érintett helyiségek a kiíráshoz mellékelt excel táblázatban jelölve lettek.

* A tervezési kiírásos szövegben a teljes gázellátási rendszer felmérése szerepel. Ezzel együtt jár a gázhálózat szükség esetén történő cseréje, avagy a jelenlegi jogszabályi követelményeknek nem megfelelő részek, szerelvények, kialakítások megváltoztatása? Vagy csak a bunsen-égőkre vonatkozó szabályok betartására terjedjen ki a gázhálózat átalakítása?

Megrendelői igény a meglévő gázmérőtől induló, új gázhálózat megtervezése (gázmérő, gázmérőhely és a mérőkötés megtervezésével együtt) és a gázellátási engedélyes tervdokumentáció elkészítése (bontási tervfejezettel együtt), amely tartalmazza az ablakcserék miatt szükségessé váló égési levegő utánpótlási és használt levegő elszívással kapcsolatos tervfejezeteket. Az épület gázfelhasználási helyei a kiíráshoz melléklet excel táblázatban összegyűjtésre került helyiségekre lebontva, ill. a mellékelt alaprajzokon jelölve lett.

Kérjük a teljes gázhálózat felülvizsgálatát, jogszabályi követelményeknek való megfelelőségét megtervezni a teljes gázhálózatra.

* A bunsen-égők és a fülkék miatt szükséges szellőzési hálózat kialakítására a homlokzati falak, illetve a lelógó gerendázat, valamint a mennyezet más vezetékekkel, csövekkel lévő túltelítettsége miatt kérdéses, hogy hogyan oldható meg. Ebben az esetben a városképi jelentőségű homlokzati kivezetés is véleményes. Kérjük megerősíteni, hogy a kivezetések csak a tető fölé lehetségesek, valamint, hogy adott esetben a folyosói szakaszok használatára lehetőség van légelvezetésre.

Tervezői feladat annak megállapítása, hogy a folyosói szakaszokon a terezett szellőző vezeték biztonságosan és szakszerűen kivitelezhető-e. Amennyiben lehetséges szellőző vezetékek biztonságosan és szakszerű elhelyezése a folyosói szakaszokon, úgy a Megrendelőnek nincs kifogása ellene. Tervezői feladat a szellőzés kitorkollásának helyeinek megállapítása, szakhatóságokkal való leegyeztetése is.